section_heading: Povijest
paragraph_text: Prije 1941. godine već se pojavio u oko 50 crtića, a od 1941. do 1965. godine snimljeno ih je još preko 100. Nominiran je osam puta za nagradu Oscar koju osvaja 1943. godine. Za vrijeme Drugog svjetskog rata snimljeno je i šest crtanih filmova o vojsci. Od 1934. do 1985. godine glas mu je posuđivao glumac Clarence Nash. 1985. Nash je umro od leukemije i zamijenio ga je animator Tony Anselmo, kojeg je Nash osobno trenirao za ulogu Paška. Paško Patak pojavljuje se i u obrazovnim, te igranim filmovima i televizijskim serijama, stripovima i videoigrama.